SET เช้ารูดกว่า 12 จุด ตามตปท. เซ่นสถานการณ์ตึงเครียด “สหรัฐฯ-จีน” จับตาแนวรับ 1,305 จุด
SET เช้ารูดกว่า 12 จุด ตามตปท. เซ่นสถานการณ์ตึงเครียด "สหรัฐฯ-จีน" จับตาแนวรับ 1,305 จุด
22 พ.ค. 2563

ดัชนีตลาดหุ้นไทย ณ เวลา 10.01 น. อยู่ที่ 1,308.52 จุด ลบ 12.17 จุด หรือ 0.92% สูงสุดที่ 1,311.54 จุด ต่ำสุดที่ 1,308.20 จุด มูลค่าการซื้อขาย 3.23 พันล้านบาท
โดยนายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะแกว่งไซด์เวย์ให้น้ำหนักทางลงเล็กน้อย เช่นเดียวกับตลาดหุ้นในภูมิภาคเอเชียที่เช้านี้ติดลบกันเป็นส่วนใหญ่ โดยเฉพาะตลาดหุ้นฮ่องกงจะติดลบมากกว่าตลาดอื่น จากสถานการณ์ระหว่างสหรัฐและจีนที่ตึงเครียดขึ้น
โดยทางวุฒิสภาสหรัฐผ่านร่างกฎหมายซึ่งอาจทำให้บริษัทสัญชาติจีนที่จดทะเบียนซื้อขายในตลาดหุ้นสหรัฐถูกถอดออกจากตลาด และทางประธานาธิบดีสหรัฐ โดนัลด์ ทรัมป์ ออกมาขู่ว่าสหรัฐจะตอบโต้จีนอย่างรุนแรง หากจีนออกกฎหมายความมั่นคงในฮ่องกงเพื่อจัดการกับกลุ่มผู้ชุมนุมประท้วง ปัจจัยดังกล่าวนี้ทำให้สถานการณ์การค้าระหว่างสหรัฐฯ และจีนตึงเครียดขึ้นด้วย
พร้อมให้แนวรับ 1,315-1,305 จุด ส่วนแนวต้าน 1,330-1,335 จุด